Hrvatska gospodarska komora

**Hrvatska gospodarska komora** (kratica **HGK**) samostalna je stručnoposlovna organizacija, koja promiče, zastupa i usklađuje zajedničke interese svojih članica pred državnim i drugim tijima u Hrvatskoj i inozemstvu. Članice Hrvatske gospodarske komore su sve pravne i fizičke osobe koje obavljaju gospodarsku djelatnost sa sjedištem na području Republike Hrvatske. Počela je s radom 16. veljače 1852. u Zagrebu.

Zadaci Hrvatske gospodarske komore su:
* zastupanje interesa članica pred državnim tijelima kod oblikovanja gospodarskog sustava i mjera ekonomske politike;
* procjena mogućnosti i uvjeta gospodarskog razvoja;
* unapređivanje razvoja poduzetništva;
* uspostavljanje i razvijanje svih vrsta poslovnih odnosa s inozemstvom;
* poticanje istraživanja, razvoja i inovacija;
* razvijanje informacijskog sustava Hrvatske gospodarske komore i poslovnog informiranja;
* vođenje evidencije registriranih poduzeća i radnji;
* usklađivanje interesa članica Hrvatske gospodarske komore;
* poticanje razvoja tehnološke infrastrukture, informatizacija gospodarstva i praćenje standardizacije hardvera. softvera i komunikacije;
* usklađivanje gospodarskih i društvenih interesa s područja ekologije;
* priprema, sklapanje i praćenje primjene kolektivnih ugovora;
* izdavanje mišljenja o bonitetu svojih članica;
* poduzimanje mjera za poticanje i razvijanje dobrih poslovnih običaja i poslovnog morala;
* obrazovanje i inovacija znanja kadrova u gospodarstvu ;
* pružanje pomoći prilikom osnivanja novih i transformacije postojećih poduzeća, te obavljanje drugih zadataka od interesa članica Hrvatske gospodarske komore
* rješavanje tekućih pitanja od značaja za obavljanje gospodarskih djelatnosti;
* obavljanje drugih zadataka određenih zakonom i statutom.

## Sudovi pri HGK
**Sud časti HGK** promiče i jača savjesnosti i poštenja te pravila morala, ukazuje na ponašanja koja su protivna dobrim poslovnim običajima i temeljnim načelima obveznog prava te pravilima koja vrijede u njihovu poslovanju.

**Stalno izabrano sudište pri HGK** pruža domaćim i stranim poduzetnicima usluge organizacije arbitražnog rješavanja sporova.

**Centar za mirenje** je institucija pri Hrvatskoj gospodarskoj komori koja pruža usluge organizacije mirnog rješavanja trgovačkih sporova.
 
## Članstvo u Međunarodnim organizacijama
Hrvatska gospodarska komora članica je:
* ICC (*International Chamber of Commerce*) - Međunarodna trgovinska komora, Pariz; 
* EUROCHAMBERS - Udruženje europskih komora, Bruxelles;
* UEAPME (UNION EUROPEENNE DE L’ARTISANAT ET DES PETITES ET MOYENNES ENTREPRISES) - Europsko udruženje obrtništva, malog i srednjeg poduzetništva, Bruxelles;
* ESCB - filijala ICSB, Međunarodno vijeće za malo poduzetništvo, Halmstad;
* TII (*Technology Inovation Information*) - Europsko udruženje za transfer tehnologija, inovacija i poslovnih inovacija, razmjena tehnoloških ponuda mreža EBEN, TRN, CORDIS, Bruxelles;
* EUROCOMMERCE – Europska lobistička organizacija za trgovinu, Bruxelles.

## Izvori

## Poveznice
* Gospodarstvo Hrvatske

## Vanjske veze
* Stranice HGK
* Registar poslovnih subjekata  Integrirana baza podataka svih hrvatskih trgovačkih društava registriranih na području Republike Hrvatske.
* Službeni kanal HGK (YoTube)
* HGK (Twitter)